АҞӘА, лаҵара 4 — Sputnik. Израильтәи авиациа палестинатәи аракетчикцәа рышьақәгылақәа ахьгылоу асектор Газа иақәкны аҳауатә жәылара мҩаԥыргеит ҳәа аанацҳауеит РИА Новости.
"Израильтәи аруаа иазгәарҭеит асектор Газа аҟынтәи 90 рҟынӡа ракета раашьҭра, ПРО асистема "Железный купол" акәзар, урҭ жәаба рҟынӡа ааннакылеит", - ҳәа арбоуп адырраҭараҿы.
Израиль аладатәи акалҭ аиланхарҭақәа Шаар ха-Негеве, Сдот Негеве, Хоф-Ашкелон, Сдерот рҟны аҭынч уааԥсыра палестинатәи анклав аҟынтәи ишрылахысуа дзырдыруа агәҽанҵага сиренақәа аус руит.
Лаҵара 2 рзы израильтәи аруаа иазгәарҭеит асектор Газа аҟынтәи аракетақәеи аминақәеи шаарышьҭуаз, уи аҭакс даргьы аҳауатә жәылара мҩаԥыргеит.
АҞӘА, лаҵара 29 - Sputnik. Краснодартәи атәылаҿацә аҿы аепидемиологиатә ҭагылазаашьа ҭышәынтәалан иахьыҟами акарантин иахҟьани "Князь Владимир" аныҟәарақәа ирнахоуп ԥхынгәымза аҽеиҩшамҭахь ҳәа аанацҳауеит аилахәыра "Черноморские круизы" асаит.
Иаԥыху ареисқәа рахь абилеҭ аазхәаз атуристцәа ирыдгалоуп рныҟәара арыцхә 2021 шықәса рахь анаскьагара. Убри аан иаанхоит уажәтәи ахәԥсақәа.
Аилахәыра "Черноморские круизы" асаит аҟны иарбоуп аиҭакрақәа рымҩаԥгашьа.
Раԥхьаӡа акәны сынтәа "Князь Владимир" анавигациа иалагеит хәажәкыра 1 азы. Ари анавигациа аамҭала уаанӡатәиқәа раасҭа иаузар акәын. Абарҭ аамҭақәа ирылагӡаны 35 реис мҩаԥгахараны иҟан.
Аӷба сынтәа амаршрут Шәача – Новороссииск – Иалта - Севастополь – Шәача иацларан иҟан Аԥснгьы. Алаинер "Князь Владимир" Аҟәатәи абаӷәаза лаҵарамза 3 рзы иҭаларан иҟан.
Аныҟәара иалагар, аӷба зҭало Аҟәа раԥхьатәи баӷәазахоит.
Иара убас шәаԥхьар ҟалоит:
АҞӘА, лаҵара 29 - Sputnik. Иҳаҩсыз уахыки-ҽнаки рыла Урыстәыла иаарԥшын 8 572 коронавирустә хҭыс ҿыц 84 регион рыҟны ҳәа аанацҳауеит COVID-19 аҿагыларазы аоперативтә штаб.
Иаарԥшыз апациентцәа рахьтә 39,4% ачымазара шрылоу рызгәамҭакәа имҩасуеит.
Уахыки-ҽнаки рыла акоронавирус змаз 1232-ҩык рыԥсҭазаара иалҵит, ргәабзиара шьақәгылеит 8 264-ҩык. Апандемиа ааҟалеижьҭеи Урыстәыла иахьаҵанакуа 4 374-ҩык рыԥсҭазаара иалҵит, ргәабзиара ҭышәынтәалеит 159 257-ҩык.
Москва уахыки-ҽнаки рыла иаарԥшуп 2 332 хҭыс ҿыц. 80% рҟынӡа коронавирус змоу рықәра 65 шықәса еиҵоуп.
Аԥсны иахьаҵанакуа акоронавирустә инфекциа рыхьхьеит 28-ҩык ауааԥсыра, урҭ рахьтә жәохәҩык ргәабзиара шьақәгылахьеит, аӡәы лыԥсҭазаара далҵит.
Акоронавирус иадҳәалоу ажәабжьқәа зегьы шәрыԥхьар ҟалоит абра>>
АҞӘА, лаҵара 30 - Sputnik. Аԥсны азакәанԥҵара анагӡашьа ахылаԥшразы аусбарҭа аиҳабыс дарҭеит Алексеи Аҩардан ҳәа аанацҳауеит Апрокуратура хада асаит.
Абри азы аусдҵа инапы аҵаиҩит Апрокурор хада Адгәыр Агрба лаҵара 28 рзы.
Алексеи Аҩардан диит жьҭаара 29, 1977 шықәса рзы Аҟәа. Ашколи аинститути дрылгеит Макеевка, Украина.
Апрокуратура аусбарҭақәа рҟны аус иуеит 2001 шықәса раахыс. Аԥхьа аусҭҵаара еиҳабыс, нас – аҵак ҷыдатә усҭҵааҩыс.
2007 шықәса рзы Аԥсны Арратә прокурор ицхырааҩ хадас дҟаҵан, 2019 шықәса рзы – арратә прокурор ихаҭыԥуаҩыс.
Иара убас шәаԥхьар ҟалоит:
Апрокуратура хада ауал зқәу рсиа акьыԥхьит